5. ทรัพย์สินที่ใช้ในการประกอบธุรกิจ

ลักษณะสำคัญของทรัพย์สินถาวรหลักที่บริษัทและบริษัทย่อย [กลุ่มบีอีซี เวิลด์] ใช้ในการประกอบธุรกิจ ได้แก่ 

1.  ทรัพย์สินหลักที่ใช้ในการประกอบธุรกิจ

กลุ่มบีอีซี เวิลด์ มีทรัพย์สินหลักที่ใช้ในการประกอบธุรกิจ ณ วันที่ 31 ธันวาคม 2553 ที่สำคัญดังนี้

ที่ดิน อาคาร และอุปกรณ์สุทธิ 

+-------------------------------------------+----------+----------+----+
| ประเภท/ลักษณะทรัพย์สิน                        | ลักษณ     | มูล       | ภา |
|                                           | ะกรรมสิทธิ์ | ค่าทางบัญชี | ระ |
|                                           |          |          | ผูก |
|                                           |          | (ล้านบาท) | พัน |
+-------------------------------------------+----------+----------+----+
|   - ที่ดินพร้อมสิ่งปลูกสร้าง                      | เ        | 1.28     | ไ  |
|                                           | ป็นเจ้าของ |          | ม่มี |
|   โฉนดที่ดินเลขที่ 156351-2 ตำบลลาดยาว         |          |          |    |
|   อำเภอบางเขน กรุงเทพฯ                     |          |          |    |
|                                           |          |          |    |
|   โฉนดที่ดินเลขที่ 194686 ตำบลบ้านใหม่ อำเภอเมือง |          |          |    |
|   นครราชสีมา สิ่งปลูกสร้าง ตั้งอยู่บ้านเลขที่         |          |          |    |
|   61//26-27 ซอยอมรพันธุ์นิเวศน์4 ถนนวิภาวดีรังสิต  |          |          |    |
|   แขวงลาดยาว เขตจตุจักร กรุงเทพฯ             |          |          |    |
+-------------------------------------------+----------+----------+----+
|   - เครื่องตกแต่งและเครื่องใช้สำนักงาน           | เ        | 585.03   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ระบบสาธารณูปโภค                        | เ        | 100.87   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - อุปกรณ์ผลิตรายการ                        | เ        | 344.16   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ยานพาหนะ                              | เ        | 455.09   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - ส่วนปรับปรุงอาคารเช่า                     | เ        | 175.03   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - เครื่องมือและอุปกรณ์ถ่ายทำ                  | เ        | 198.19   | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   - สินทรัพย์ระหว่างติดตั้ง                      | เ        | 5.30     | ไ  |
|                                           | ป็นเจ้าของ |          | ม่มี |
+-------------------------------------------+----------+----------+----+
|   หัก ค่าเสื่อมราคาสะสม                       |          | (1       |    |
|                                           |          | ,552.54) |    |
+-------------------------------------------+----------+----------+----+
| รวม ที่ดิน อาคารและอุปกรณ์ สุทธิ                 |          | 312.41   |    |
+-------------------------------------------+----------+----------+----+

อาคารสำนักงานที่เช่า 

  บริษัทและบริษัทย่อยได้ทำสัญญาเช่าพื้นที่สำนักงานอาคารมาลีนนท์ทาวเวอร์ (M I) เลขที่ 3199
  และอาคารมาลีนนท์ ทาวเวอร์ (M II) เลขที่ 3199/1 ถนนพระราม 4 แขวงคลองตัน
  เขตคลองเตย กรุงเทพฯ จากกองทุนรวมอสังหาริมทรัพย์มิลเลียนแนร์มีกำหนดระยะเวลาการเช่า
  3 ปี รวมถึงบริษัทและบริษัทย่อยได้ทำสัญญาจ้างบริการการบำรุงรักษา
  และบริการเกี่ยวกับทรัพย์สินที่เช่าควบคู่ไปกับการเช่าพื้นที่เช่านี้กับคู่สัญญาดังกล่าว
  เพื่ออำนวยความสะดวก

  เนื่องจาก รายการเช่าอาคารมาลีนนท์ ทาวเวอร์ดังกล่าวเป็นรายการที่เกี่ยวโยงกันของบริษัท
  ประเภท รายการเช่าอสังหาริมทรัพย์ไม่เกิน 3 ปี
  เมื่อครบกำหนดระยะเวลาการเช่าตามสัญญาฉบับเดิมฝ่ายจัดการ
  ได้เสนอเรื่องการพิจารณาต่ออายุสัญญาเช่าฯต่อที่ประชุมคณะกรรมการบริษัท
  เพื่อมีมติอนุมัติการต่ออายุสัญญาเช่าฯ และเนื่องจากกำหนดเริ่มเช่าใช้พื้นที่ของบริษัทในกลุ่มบีอีซี
  เวิลด์ แต่ละบริษัทไม่พร้อมกัน แยกออกเป็น 3 ช่วงเวลา
  การขอมติที่ประชุมคณะกรรมการบริษัทเพื่ออนุมัติการต่ออายุสัญญาเช่าพื้นที่จึงมีการแยกพิจารณาออกเป็น
  2 ครั้ง โดยมีรายละเอียดการอนุมัติทำรายการ ดังนี้

1.  การเช่าพื้นที่ส่วนที่ 1 พื้นที่รวม 25,939.54 ตารางเมตร:

  ต่อสัญญาเช่าครั้งที่ 2 อนุมัติโดยมติที่ประชุมคณะกรรมการบริษัท ครั้งที่ 1/2553 ประชุมเมื่อวันที่
  11 กุมภาพันธ์ 2553 ระยะเวลา 3 ปี ตั้งแต่วันที่ 9 เมษายน 2553 ถึง วันที่ 8 เมษายน
  2556 โดยคงอัตราค่าเช่าเป็น 240 บาทต่อตารางเมตรต่อเดือน เท่าเดิม
  และเงื่อนไขและข้อสัญญาอื่นๆ ยังคงเป็นไปตามเดิมทุกประการ

2.  การเช่าพื้นที่ส่วนที่ 2 พื้นที่รวม 5,526.50 ตารางเมตร:

ต่อสัญญาเช่าครั้งที่ 2 อนุมัติโดยมติที่ประชุมคณะกรรมการบริษัทครั้งที่ 6/2553 ประชุมเมื่อวันที่ 10
สิงหาคม 2553 อนุมัติให้ต่อสัญญาเช่าระยะเวลา 3 ปี ตั้งแต่วันที่ วันที่ 11 พฤศจิกายน 2553
ถึงวันที่ 10 พฤศจิกายน 2556และตั้งแต่วันที่19 มกราคม 2554 ถึงวันที่ 18 มกราคม 2557
ตามลำดับ โดยคงอัตราค่าเช่าเป็น 240 บาทต่อตารางเมตรต่อเดือน เท่าเดิม
และเงื่อนไขและข้อสัญญาอื่นๆ ยังคงเป็นไปตามเดิมทุกประการ

  นอกจากนี้ จากการปรับโครงสร้างการลงทุนของ บมจ.บีอีซี-เทโร เอ็นเตอร์เทนเม้นท์ ใน
  บริษัท เวอร์จิ้น บีอีซี-เทโร เรดิโอ (ประเทศไทย) จำกัด [VBTR] ทำให้ VBTR
  เปลี่ยนสถานะจากบริษัทร่วมเป็นบริษัทย่อย – ซึ่งต่อมาได้จดทะเบียนเปลี่ยนชื่อบริษัทเป็น บริษัท
  บีอีซี-เทโร เรดิโอ จำกัด [BTR]; ด้วยเหตุดังที่กล่าวข้างต้น
  ส่งผลให้การทำสัญญาเช่าพื้นที่อาคารมาลีนนท์ ทาวเวอร์ ระหว่าง BTR – ผู้เช่า กับ
  กับกองทุนรวมอสังหาริมทรัพย์มิลเลียนแนร์ [MIPF] - ผู้ให้เช่า; เป็นรายการที่เกี่ยวโยงกัน
  ซึ่งตามกฎเกณฑ์ต้องมีการเสนอการทำรายการต่อคณะกรรมการเพื่อพิจารณาอนุมัติก่อนเข้าทำรายการ
  แต่เนื่องจาก สัญญาเช่านี้ เกิดขึ้นเมื่อวันที่ 15 ธันวาคม 2553
  ก่อนการปรับโครงสร้างการลงทุนเมื่อวันที่ 29 ธันวาคม 2553
  ฝ่ายจัดการจึงได้เสนอเรื่องการทำสัญญาเช่านี้เสนอต่อที่ประชุมคณะกรรมการบริษัท ครั้งที่
  1/2554 ประชุมเมื่อวันที่ 16 กุมภาพันธ์ 2554 เพื่อทราบและพิจารณาให้สัตยาบัน
  โดยที่ประชุมได้มีมติรับทราบและให้สัตยาบันการทำสัญญาเช่าพื้นที่อาคารมาลีนนท์ ระหว่าง BTR
  กับ MIPF รวมพื้นที่เช่า 2,246.84 ตารางเมตร ระยะเวลา 3 ปี ตั้งแต่วันที่ 15 ธันวาคม
  2553 – 14 ธันวาคม 2556 โดยเงื่อนไข ข้อตกลงต่างๆในสัญญา รวมถึงอัตราค่าเช่า
  เป็นเงื่อนไข ข้อตกลง และอัตราค่าเช่าเดียวกันกับที่ทาง MIPF
  ให้กับบริษัทฯและบริษัทย่อยในกลุ่มบีอีซี เวิลด์ กล่าวคือ อัตราค่าเช่า 240
  บาทต่อตารางเมตรต่อเดือน ที่คณะกรรมการได้พิจารณาอนุมัติไปก่อนหน้านี้แล้ว

- อาคารติดตั้งเสาสัญญาณออกอากาศ

  บริษัทย่อยได้ทำสัญญาเช่าพื้นที่ของอาคารใบหยกสอง ชั้น 84 มีระยะเวลา 3 ปี นับตั้งแต่วันที่ 17
  มีนาคม 2548 ถึงวันที่ 16 มีนาคม 2551 เพื่อใช้ติดตั้งเสาสัญญาณออกอากาศ UHF
  ต่อมาเมื่อครบกำหนดระยะเวลาเช่าตามสัญญาฉบับเดิม
  บริษัทย่อยดังกล่าวได้ต่อสัญญาเช่ากับอาคารใบหยกสองออกไปอีก 3 ปี นับตั้งแต่วันที่ 17 มีนาคม
  2551 ถึงวันที่ 16 มีนาคม 2554 ซึ่ง ณ ปัจจุบัน ได้ดำเนินการต่ออายุสัญญาเป็นที่เรียบร้อยแล้ว

- สิทธิการใช้ทรัพย์สินรอตัดบัญชี

  สิทธิการใช้ทรัพย์สินรอตัดบัญชีประกอบด้วย มูลค่าสินทรัพย์รอตัดบัญชีตามสัญญาร่วมดำเนิน
  การส่งโทรทัศน์สีช่อง 3
  และมูลค่าสินทรัพย์รอตัดบัญชีตามสัญญาสัมปทานในการกระจายเสียงคลื่นวิทยุ เอฟ.เอ็ม.105.5
  บริษัท บางกอกเอ็นเตอร์เทนเม้นต์ จำกัด [บางกอกฯ]ได้เริ่มดำเนินกิจการสถานีส่งโทรทัศน์สี
  ตั้งแต่ปี 2511 โดยได้ทำสัญญาร่วมดำเนินการส่งโทรทัศน์สี กับบริษัทไทยโทรทัศน์จำกัด
  และได้ทำสัญญาใหม่กับองค์การสื่อสารมวลชนแห่งประเทศไทย (อ.ส.ม.ท.) เมื่อวันที่ 28
  เมษายน 2521 ตามพระราชกฤษฎีกาจัดตั้ง อ.ส.ม.ท. พ.ศ. 2520 [ปัจจุบันบริษัท อ ส ม ท
  จำกัด (มหาชน)] หลังจากนั้นได้มีการต่อสัญญาอีก 3 ครั้ง ครั้งสุดท้าย เมื่อวันที่ 2 พฤษภาคม
  2532 ตามสัญญาร่วมดำเนินกิจการฯนั้น
  บางกอกฯต้องจัดสร้างสถานีการออกอากาศส่วนกลางและส่วนภูมิภาคจำนวนรวม 32 แห่งให้แก่
  อ.ส.ม.ท. และให้อุปกรณ์เครือข่ายและสถานีดังกล่าวตกเป็นกรรมสิทธิ์ของ อ.ส.ม.ท. ทันที
  และเพื่อเป็นการตอบแทนการลงทุนดังกล่าว อ.ส.ม.ท. ตกลงให้บางกอกฯมีสิทธิใช้ ครอบครอง
  และได้ประโยชน์ จากสถานีออกอากาศส่วนกลางและภูมิภาค
  รวมถึงอุปกรณ์ในระบบมีกำหนดเวลาสิ้นสุด 25 มีนาคม 2563
  ซึ่งบางกอกฯได้ทยอยตัดมูลค่าสิทธิการใช้ทรัพย์สินนั้นเป็นต้นทุนการดำเนินงานของบางกอกฯ
  โดยวิธีเส้นตรงตามอายุการใช้งานโดยประมาณของสินทรัพย์ หรือตามอายุสัมปทานที่เหลือ

  สิทธิการใช้ทรัพย์สินรอตัดบัญชี ณ 31 ธันวาคม 2553 ประกอบด้วย

  ------------------------------------------------------- ---------------
                                                          ล้านบาท

  ค่าสิทธิโครงการขยายเครือข่าย                                 2,217.51

  อุปกรณ์โทรทัศน์สีและวิทยุ                                      537.07

  เครื่องส่งโทรทัศน์สีและวิทยุ                                    300.31

  อาคาร                                                   94.75

  ส่วนปรับปรุงอาคาร                                          63.13

  รถถ่ายทอดสัญญาณโทรทัศน์                                     12.63

  สิ่งปลูกสร้างอื่น                                             1.82

  ทรัพย์สินระหว่างติดตั้ง                                        57.06

  หัก ค่าสิทธิการใช้ทรัพย์สินตัดจ่ายสะสม                            (2,143.61)

  มูลค่าสิทธิการใช้ทรัพย์สินรอตัดบัญชี                               1,140.67
  ------------------------------------------------------- ---------------

-   ค่าเช่าภาพยนตร์ ค่าผลิตภัณฑ์ภาพยนตร์ ค่าละครและลิขสิทธิ์รอตัดบัญชีสุทธิ
    ประกอบด้วยมูลค่าคงเหลือตามบัญชีของผลิตภัณฑ์ภาพยนตร์วีดีโอเทปไทย และต่างประเทศ
    ภาพยนตร์ไทย ละคร และลิขสิทธิ์บทประพันธ์ต่างๆ ที่สามารถนำมาใช้ออกอากาศได้ ณ วันที่
    31 ธันวาคม 2553 มีมูลค่าทางบัญชีจำนวน 1,251.48 ล้านบาท

-   สินทรัพย์ไม่มีตัวตน
    ประกอบด้วยมูลค่าคงเหลือตามบัญชีของโปรแกรมคอมพิวเตอร์เพื่อใช้ในควบคุมการออกอากาศและการบริหารงานภายใน
    และมูลค่าคงเหลือตามบัญชีของค่าลิขสิทธิ์นักฟุตบอลเพื่อใช้ดำเนินการด้านการบริหาร
    และจัดการสโมสรฟุตบอล ณ วันที่ 31 ธันวาคม 2553 มีมูลค่าทางบัญชีจำนวน 46.58
    ล้านบาท

    1.  สินทรัพย์ที่ไม่มีตัวตน

  ได้แก่ สัญญาต่าง ๆ สามารถสรุปสาระสำคัญของแต่ละสัญญาได้ดังนี้

สัญญาร่วมดำเนินกิจการส่งโทรทัศน์สี แก้ไขเพิ่มเติมครั้งที่ 3 ลงวันที่ 2 พฤษภาคม 2532

  คู่สัญญา: องค์การสื่อสารมวลชนแห่งประเทศไทย (อ.ส.ม.ท.) (ในปี 2547 อ.ส.ม.ท.
  ได้แปร สภาพเป็นบริษัทจดทะเบียนชื่อ บริษัท อสมทจำกัด (มหาชน))

  และบริษัท บางกอกเอ็นเตอร์เทนเม้นต์ จำกัด (บางกอกฯ)

  อายุของสัญญา: สัญญาร่วมดำเนินกิจการส่งโทรทัศน์สี มีการแก้ไขเพิ่มเติม 3 ครั้ง กับ
  อ.ส.ม.ท.

 สิ้นสุด วันที่ 25 มีนาคม 2563

  สาระสำคัญของสัญญาร่วมดำเนินกิจการส่งโทรทัศน์สี :

  1. ขอบเขตการร่วมงานและร่วมลงทุน

  บางกอกฯได้เข้าร่วมดำเนินการส่งโทรทัศน์สีกับ บริษัท ไทยโทรทัศน์ จำกัด ตั้งแต่ปีพ.ศ.
  2511ซึ่งได้เปลี่ยนเป็นสัญญากับ องค์การสื่อสารมวลชนแห่งประเทศไทย(อ.ส.ม.ท.)ในปี 2521
  ตามพระราชกฤษฎีกาจัดตั้งอ.ส.ม.ท. และต่อมาในปี 2528
  มติคณะรัฐมนตรีมีนโยบายที่จะให้อ.ส.ม.ท.ขยายการให้บริการในส่วนภูมิภาค
  และให้บางกอกฯมีส่วนเกื้อกูลการลงทุนขยายงานร่วมกับอ.ส.ม.ท.
  โดยบางกอกฯเป็นผู้สร้างสถานีส่งโทรทัศน์สำหรับถ่ายทอดสัญญาณจากสถานีส่วนกลาง
  ของอ.ส.ม.ท. รวม 31 แห่งในต่างจังหวัด และมีหน้าที่ลงทุนจัดหา ควบคุมติดตั้ง
  อุปกรณ์ต่างๆให้แล้วเสร็จ เพื่อให้ อ.ส.ม.ท.สามารถออกอากาศได้
  และเพื่อเป็นการตอบแทนการลงทุนดังกล่าว อ.ส.ม.ท.
  ตกลงให้บางกอกฯมีสิทธิเข้าร่วมการจัดการออกอากาศในส่วนภูมิภาค
  โดยใช้สถานที่และอุปกรณ์ที่จัดสร้างขึ้น เป็นเวลา 30 ปี สิ้นสุด ณ วันที่ 25 มีนาคม 2563

  2. การจัดสร้างสถานีและการจัดหาอุปกรณ์ในสถานี

1.  บางกอกฯได้ลงทุนจัดสร้างสถานีการออกอากาศส่วนกลาง
    เพื่อใช้ในการดำเนินการออกอากาศโทรทัศน์สีของสถานีโทรทัศน์ไทยทีวีสีช่อง 3
    ในกรุงเทพมหานครฯแล้วเสร็จตั้งแต่ปี 2513

2.  บางกอกฯได้ลงทุนและรับผิดชอบในการจัดสร้างสถานีเครื่องส่งโทรทัศน์สี
    สำหรับถ่ายทอดสัญญาณจากสถานีส่วนกลางของ อ.ส.ม.ท.
    และจัดหาอุปกรณ์ในสถานีทั้งหมดรวม 31 แห่งในส่วนภูมิภาคโดยมีรายละเอียดของสถานที่
    และเงื่อนไขตามที่ อ.ส.ม.ท. กำหนด

  3. การบำรุงรักษาสถานีโดยบางกอกฯ

1.  บางกอกฯจะต้องปรับปรุงเพิ่มเติมเครื่องมืออุปกรณ์ให้ดีทันสมัยตลอดเวลา
    ตามหลักวิชาสากลของการส่งโทรทัศน์ของสถานีโทรทัศน์ไทยทีวีสีช่อง 3 ใน ส่วนกลาง
    โดยผ่านความเห็นชอบจากอ.ส.ม.ท

2.  บางกอกฯต้องดำเนินการทางช่างด้วยตนเอง และ จะต้องบำรุงรักษาเครื่องมืออุปกรณ์ใน
    ส่วนที่บางกอกฯใช้ดำเนินการ
    รวมทั้งเสาอากาศและอุปกรณ์อื่นที่ต้องใช้ร่วมโดยบางกอกฯต้องดำเนินการซ่อมแซมเปลี่ยนชิ้นส่วนตามอายุหรือจัดหามาทดแทนให้อยู่ในสภาพ
    ที่ปฏิบัติงานได้ดีตลอดเวลา ทั้งนี้ อ.ส.ม.ท. หรือผู้ที่รับมอบหมายมีสิทธิตรวจสอบ
    และแจ้งให้แก้ไขด้านเทคนิคได้ตลอดเวลา

3.  บางกอกฯต้องเอาประกันภัยทรัพย์สินของบางกอกฯและทรัพย์สินที่ใช้ร่วมกับอ.ส.ม.ท.
    เพื่อคุ้มครองความเสี่ยงภัยทุกชนิด (All Risk)
    ในวงเงินประกันเงื่อนไขการประกันกับบางกอกฯประกันภัยที่ อ.ส.ม.ท.
    ให้ความเห็นชอบโดยให้ อ.ส.ม.ท. เป็นผู้รับประโยชน์ตลอดอายุสัญญา

  4. การโอนกรรมสิทธิ์ในทรัพย์สิน

1.  สถานที่ และทรัพย์สินทั้งหมดที่บางกอกฯใช้ในการดำเนินการจัดออกอากาศของไทยทีวีสีช่อง 3
    หรือการออกอากาศส่วนกลาง ให้ตกเป็นกรรมสิทธิ์ของ อ.ส.ม.ท. ทันทีที่จัดหาหรือได้มา

2.  การก่อสร้างทุกอย่างที่ได้สร้างขึ้นบนที่ดินทั้ง 31 แห่ง อีกทั้งทรัพย์สินทุกอย่าง(ยกเว้นเงินทุน)
    ที่บางกอกฯได้กระทำขึ้นหรือจัดหาสำหรับใช้สอยในการดำเนินการ ให้โอนเป็นทรัพย์สินของ
    อ.ส.ม.ท.ตั้งแต่วันที่ได้จัดสร้างหรือจัดหาแล้ว

  5. สิทธิของบางกอกฯหลังการโอนกรรมสิทธิ์

  5.1 อ.ส.ม.ท.ขยายเวลาการออกอากาศส่วนกลางของบางกอกฯไปสิ้นสุดวันที่ 25 มีนาคม
  2563 ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 ลงวันที่ 2 พฤษภาคม
  2532

  5.2 อ.ส.ม.ท. ให้บางกอกฯเข้าร่วมดำเนินการจัดการออกอากาศส่วนภูมิภาค
  โดยใช้สถานที่และอุปกรณ์ที่จัดสร้างขึ้น
  โดยบางกอกฯจะเป็นผู้ออกค่าใช้จ่ายในการดำเนินการและมีกำหนด
  เวลาสิ้นสุดพร้อมการออกอากาศส่วนกลาง

  5.3 ทรัพย์สินที่ได้สร้างขึ้นและได้โอนกรรมสิทธิ์ให้แก่ อ.ส.ม.ท. แล้วนั้น
  ถ้ามีผู้รบกวนสิทธิดังกล่าว บางกอกฯจะเป็นผู้รับผิดชอบคุ้มครอง ขัดขวาง หรือต่อสู้แทน
  อ.ส.ม.ท.โดยบางกอกฯจะเป็นผู้รับผิดชอบค่าใช้จ่าย

  6. การเก็บเงินและส่วนแบ่งที่เกี่ยวข้อง

  ตามสัญญาร่วมดำเนินกิจการส่งโทรทัศน์สี แก้ไขเพิ่มเติม ครั้งที่ 3 กับอ.ส.ม.ท. สิ้นสุด 25
  มีนาคม 2563 นั้น บางกอกฯจะต้องจ่ายผลตอบแทนให้กับ อ.ส.ม.ท.
  เป็นรายปีโดยจะจ่ายเงินให้กับอ.ส.ม.ท. ดังมีรายละเอียดตั้งแต่ปี 2553 ดังนี้

  ----------------------------------------- -----------------------------
  ปี                                         บาทต่อปี

  2553                                      157,315,000.00

  2554                                      165,180,000.00

  2555                                      173,440,000.00

  2556                                      182,115,000.00

  2557                                      191,225,000.00

  2558                                      200,790,000.00

  2559                                      210,830,000.00

  2560                                      221,372,500.00

  2561                                      232,440,000.00

  2562                                      244,060,000.00

  2563                                      61,750,000.00
  ----------------------------------------- -----------------------------

  ค่าใช้จ่ายในด้านสาธารณูปโภคในส่วนที่ไม่สามารถแยกออกเป็นสัดส่วนได้ เช่น ถนน
  ทั้งบางกอกฯและอ.ส.ม.ท. รับผิดชอบฝ่ายละครึ่ง

  7. การสิ้นสุดของสัญญา

  ในกรณีที่ บางกอกฯไม่ได้ปฏิบัติตามข้อกำหนดในสัญญา ข้อหนึ่งข้อใดก็ดี อ.ส.ม.ท.
  จะแจ้งเป็นลายลักษณ์อักษรให้ บางกอกฯปฏิบัติตามข้อสัญญาให้ถูกต้อง โดยให้เวลาอันสมควร
  หากบางกอกฯไม่ยอมปฏิบัติให้ถูกต้องภายในเวลาดังกล่าว บางกอกฯต้องแจ้งเหตุผล
  เป็นลายลักษณ์อักษรแจ้งให้ อ.ส.ม.ท.ทราบ เมื่อ อ.ส.ม.ท.ได้พิจารณาคำชี้แจงนั้นแล้ว
  จะแจ้งให้ บางกอกฯทราบและปฏิบัติให้ถูกต้องภายในเวลาอันสมควรอีกครั้งหนึ่ง
  หากบางกอกฯไม่ปฏิบัติให้ถูกต้องภายในกำหนดเวลาครั้งหลังนี้แล้ว อ.ส.ม.ท.
  มีสิทธิเรียกค่าเสียหายอันพึงมี
  และหรือแจ้งให้งดการออกอากาศและหรือมีสิทธิบอกเลิกสัญญาได้ทันที

สัญญาสัมปทานคลื่นวิทยุ เอฟ.เอ็ม. 105.5 

  นอกจากนี้ บริษัท บางกอกเอ็นเตอร์เทนเม้นต์ จำกัด [บางกอกฯ]
  ยังได้รับสัมปทานในการกระจายเสียงทางคลื่นวิทยุ เอฟ เอ็ม 105.5
  จากทางองค์การสื่อสารมวลชนแห่งประเทศไทย ดังมีรายละเอียดของสัญญาดังต่อไปนี้

  ชื่อสัญญา : สัญญาจ้างโฆษณา ลงวันที่ 25 มกราคม 2533

  สัญญาเช่าเวลาจัดรายการและโฆษณา ลงวันที่ 22 กันยายน 2537

  คู่สัญญา : องค์การสื่อสารมวลชนแห่งประเทศไทย (ผู้ให้เช่า) และ

  บริษัท บางกอกเอ็นเตอร์เทนเม้นต์ จำกัด (ผู้เช่าเวลา)

  ระยะเวลาของสัญญา : ฉบับวันที่ 22 กันยายน 2537 (1 กุมภาพันธ์ 2539 ถึง 31 มกราคม
  2563)

  สาระสำคัญของสัญญา :

1.  ทั้งสองฝ่ายตกลงให้ผู้เช่าเวลาเช่าเวลาจัดรายการ และโฆษณาทางสถานีวิทยุ อ.ส.ม.ท.
    เอฟ.เอ็ม. จังหวัดกรุงเทพมหานคร ความถี่ 105.5 เมกกะเฮิรตซ์ และโฆษณาสินค้าต่างๆ
    ในรายการได้ตามระเบียบของทางราชการในวันจันทร์ถึงอาทิตย์ ตั้งแต่เวลา 6.00
    น.-24.00 น. คิดเป็นเวลา 18 ชั่วโมงต่อวัน

2.  ผู้เช่าเวลายินยอมที่จะมอบอุปกรณ์เครื่องส่งและอุปกรณ์ห้องส่งตามที่ระบุไว้ในสัญญาให้เป็นกรรมสิทธิ์ของ
    อ.ส.ม.ท. ภายในวันที่ 1 มิถุนายน 2533 และซื้อเครื่องส่งให้ใหม่ ภายในระยะเวลา 2 ปี
    นับแต่วันที่ 1 กุมภาพันธ์ 2533 นอกจากนี้ในสัญญาฉบับหลังได้มีการระบุเงื่อนไข
    ให้ผู้เช่าเวลาต้องปรับปรุงประสิทธิภาพทางด้านเทคนิคของสถานีวิทยุ ให้แล้วเสร็จภายใน 2
    ปีนับแต่วันลงนามในสัญญานี้ (หรือ 22 กันยายน 2537) ณ เดือนเมษายน 2539
    ผู้เช่าเวลาได้ซื้ออุปกรณ์ดังกล่าวและได้ชำระเงินไปแล้ว เป็นจำนวนเงิน 5,402,928.42
    บาท
    เมื่อดำเนินการแล้วเสร็จผู้เช่าเวลาจะต้องแจ้งส่งมอบเพื่อให้เครื่องอุปกรณ์ที่จัดหาเพิ่มเติมนี้ตกเป็นกรรมสิทธิ์ของผู้ให้เช่าภายหลังจากการตรวจนับ

3.  การจัดรายการและโฆษณาตามสัญญานี้
    ผู้เช่าเวลาจะดำเนินการดังที่ระบุไว้ข้างล่างนี้ด้วยตัวเอง จะจำหน่าย จ่ายโอน
    สิทธิตามสัญญานี้ให้แก่บุคคลอื่นไม่ว่าโดยวิธีใดๆมิได้ เว้นแต่จะได้รับความยินยอมจากผู้ให้เช่า

    -   ออกอากาศได้ทุกวันตามเวลาที่ทางราชการกำหนด

    -   การจัดรายการจะต้องกระทำในนามผู้ให้เช่า และตามประเภทรายการตามผังรายการ
        ที่ได้รับอนุมัติจากผู้ให้เช่า

    -   ผู้จัดรายการจะต้องมีคุณสมบัติครบถ้วนตามระเบียบของทางราชการและระเบียบของสถานี

    -   การโฆษณาจะต้องเป็นไปตามระเบียบของทางราชการและระเบียบของสถานี

    -   หากมีข้อขัดข้องในการออกอากาศไม่ว่าด้วยเหตุใดๆก็ตาม
        ผู้เช่าเวลาจะไม่ได้รับการลดหย่อนค่าใช้จ่าย ค่าตอบแทน หรือค่าเช่าเวลาตามสัญญานี้
        เว้นแต่ผู้ให้เช่าจะพิจารณาเห็นสมควรลดหย่อนให้

  4. ผู้เช่าเวลาจะต้องจัดหาเจ้าหน้าที่ซึ่งมีคุณสมบัติตามที่กำหนดมาปฏิบัติงาน
  และออกค่าใช้จ่ายเองทั้งสิ้นโดยผู้เช่าเวลาจะต้องส่งรายชื่อ รูปถ่าย รายละเอียด
  ให้ผู้ให้เช่าพิจารณาเห็นชอบก่อน

  5. ผู้เช่าเวลาตกลงจ่ายค่าเช่าเวลา และค่าใช้จ่ายต่างๆ ให้แก่ผู้ให้เช่าดังนี้

  5.1 ค่าใช้จ่ายในการดำเนินงานต่างๆ ดังนี้

  - ค่าไฟฟ้า ค่าน้ำ ค่าโทรศัพท์ ค่าโทรสาร และค่าใช้จ่ายในสำนักงานตามที่จ่ายจริง

  - ค่าตอบแทนนายสถานี เดือนละ 5,000 บาท (ยังไม่รวมภาษีมูลค่าเพิ่ม)

  - ค่าใช้จ่ายเกี่ยวกับการใช้สถานที่อันเป็นที่ตั้งสถานีวิทยุตามสัญญานี้

  5.2 ค่าเช่าเวลารายเดือน (ยังไม่รวมภาษีมูลค่าเพิ่ม) ภายในสิ้นเดือนที่ออกอากาศ ทั้งนี้
  อัตราค่าเช่ารายเดือนในเดือนกุมภาพันธ์ 2539 คิดเป็นเงิน 300,000 บาท/เดือน
  และจะมีการปรับค่าเช่าทุกปีในอัตราร้อยละ 10 ต่อปี จนกระทั่งสิ้นสุดสัญญา ในเดือนมกราคม
  2563

6.  ผู้เช่าเวลาต้องวางหลักประกันเป็นหนังสือค้ำประกันของธนาคารเป็นจำนวนเงิน 3 เท่า

  ของค่าเช่าเวลารายเดือนตามข้อ 5.2

  7. ผู้เช่าเวลาต้องปฏิบัติดังนี้

1.  รับผิดชอบในการบำรุง ซ่อมแซม แก้ไข เปลี่ยน หรือจัดหาเครื่องมือ อุปกรณ์ เครื่องใช้
    ทรัพย์สินของผู้ให้เช่าให้อยู่ในสภาพเรียบร้อยตลอดอายุของสัญญา

2.  ต้องประกันทรัพย์สินโดยให้ผู้ให้เช่าเป็นผู้รับประโยชน์ในวงเงินไม่ต่ำกว่า 3,000,000 บาท
    ตลอดอายุสัญญานี้

  8. ถ้ามีผู้รบกวนสิทธิในบรรดาทรัพย์สินที่ตกเป็นของผู้ให้เช่า อันถือเป็นการรอนสิทธิ ต่อผู้ให้เช่า
  หรือยึดคืนหรือถอนไป ผู้เช่าจะต้องรับผิดชอบ คุ้มครอง ขัดขวาง หรือต่อสู้แทนผู้ให้เช่าทั้งสิ้น
  พร้อมทั้งออกค่าใช้จ่ายในการนี้ทั้งหมดเองด้วย

  9. การสิ้นสุดของสัญญาก่อนกำหนด

-   หากสัญญาร่วมดำเนินกิจการส่งโทรทัศน์สีระหว่างอ.ส.ม.ท. กับ บางกอกเอ็นเตอร์เทนเม้นต์
    สิ้นสุดลงไม่ว่าด้วยเหตุใดก่อนครบกำหนดอายุสัญญานี้ ให้ถือว่าสัญญานี้เป็นอันสิ้นสุดลงด้วย

-   หากผู้เช่าเวลาผิดสัญญาข้อหนึ่งข้อใด
    ผู้ให้เช่ามีสิทธิที่จะบอกกล่าวตักเตือนหรือบอกเลิกสัญญาได้ตามที่เห็นสมควร
    พร้อมทั้งมีสิทธิที่จะริบหลักประกันทั้งหมดหรือบางส่วนแล้วแต่ผู้ให้เช่าจะเห็นสมควรและเรียกค่าเสียหายได้อีกตามกฎหมาย

-   ในระหว่างอายุสัญญานี้ หากผู้เช่าเวลามีนิติกรรมอื่นใดกับผู้ให้เช่าซึ่งมีผลบังคับใช้ต่อกันอยู่
    และปรากฏว่าผู้เช่าเวลาได้กระทำผิดสัญญาอื่น ให้ถือว่าผู้เช่าเวลาผิดสัญญานี้
    และผู้ให้เช่ามีสิทธิบอกเลิกสัญญานี้ได้ด้วย

  สัญญาเช่าเวลาจัดรายการโฆษณาสินค้าและบริการธุรกิจ
  ทางสถานีวิทยุกระจายเสียงแห่งประเทศไทย สังกัดกรมประชาสัมพันธ์ (คลื่น FM 95.5)

  คู่สัญญา : บริษัท ยูแอนด์ไอ คอร์โปเรชั่น จำกัด (ผู้เช่าเวลา) และ

  กรมประชาสัมพันธ์ (ผู้ให้เช่าเวลา)

  อายุสัญญา : 1 สิงหาคม 2553 ถึง 31 กรกฎาคม 2555

  สาระสำคัญของสัญญา :

  ผู้ให้เช่าเวลาตกลงให้เช่าเวลา
  และผู้เช่าเวลาตกลงเช่าเวลาของสถานีวิทยุกระจายเสียงแห่งประเทศไทย กรมประชาสัมพันธ์
  จังหวัดกรุงเทพมหานคร ระบบ เอฟ.เอ็ม. ความถี่ 95.5 เมกะเฮิรตซ์ ทำการออกอากาศ
  เพื่อดำเนินรายการเป็นสื่อกลางในการนำเสนอสาระ ความรู้
  ความบันเทิงตลอดจนนโยบายของรัฐให้กับประชาชนและเยาวชนไทย
  โดยเน้นการทำรายการเกี่ยวกับศิลปวัฒนธรรมและการท่องเที่ยว
  ดำเนินการเป็นภาษาไทยเป็นภาษาหลัก โดยออกอากาศทุกวันจันทร์-อาทิตย์ตลอด 24 ชั่วโมง
  ยกเว้นเวลาภาคบังคับของทางราชการ

1.  อัตราค่าเช่าเวลา เดือนละ 3,878,750 บาท (รวมภาษีมูลค่าเพิ่มแล้ว)

2.  ผู้เช่าเวลามีสิทธิบอกเลิกสัญญาก่อนวันสิ้นสุดสัญญาได้
    โดยผู้เช่าเวลาจะต้องแจ้งการบอกเลิกสัญญาเป็นหนังสือให้ผู้ให้เช่าเวลาทราบล่วงหน้าไม่น้อยกว่า
    90 วัน โดยผู้เช่าเวลายินยอมชดใช้ค่าเสียหายเป็นเงินจำนวนร้อยละ 25
    ของจำนวนเงินค่าเช่าเวลาทั้งหมด ซึ่งจะต้องชำระสำหรับระยะเวลาที่ยังคงเหลืออยู่ตามสัญญา
    หรือเป็นเงินค่าเช่าเวลาสามเดือนให้แก่ผู้ให้เช่าเวลา แล้วแต่จำนวนใดจะมากกว่ากัน

3.  ผู้เช่าเวลาต้องสงวนเวลาทุกต้นชั่วโมงของเวลาที่ได้รับอนุมัติให้เช่า ชั่วโมงละไม่เกิน 10
    นาที เพื่อเสนอข่าวที่ผลิตโดยผู้ให้เช่าเวลา

4.  เมื่อใดที่โครงสร้างระบบบริหารราชการของกรมประชาสัมพันธ์หรือหน่วยงานที่เกี่ยวข้อง
    เปลี่ยนแปลงไปจนกรมประชาสัมพันธ์ไม่สามารถให้ผู้เช่าเวลาดำเนินการต่อไปได้
    หรือเมื่อมีคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
    (กสทช.) แล้ว ให้กรมประชาสัมพันธ์สามารถบอกเลิกสัญญาได้
    โดยผู้เช่าเวลาจะเรียกร้องให้กรมประชาสัมพันธ์ชดใช้ค่าเสียหายอย่างใดมิได้
    หรือถ้าหากยังมีการดำเนินการอยู่ เมื่อมีกสทช. แล้ว
    ผู้เช่าเวลาจะต้องปฏิบัติตามกฎระเบียบปฏิบัติหรือคำสั่งของ กสทช. ที่จะกำหนดขึ้นต่อไป
    โดยผู้เช่าเวลาจะเรียกร้องให้กรมประชาสัมพันธ์หรือ กสช.ชดใช้ค่าเสียหายใดๆไม่ได้